Flåklypa

Flåklypa er et sted i Bøverdalen i Lom kommune i Innlandet. Navnet Flåklypa ble brukt av Kjell Aukrust i hans Flåklypa Tidende og animasjonsfilmen Flåklypa Grand Prix (1975).

Aukrusts familie hadde hytte på hans farbror Olav Aukrusts gård i Bøverdalen, og som barn kunne Aukrust se Flåklypa fra stuevinduet. Stedsnavnet Flåklypa kommer av at Bøverdalen sør for gården Flå - som betyr «flate»<ref>«flå» i Store norske leksikon' på snl.no. Hentet 3. juli 2025 fra </ref> Karl Høgberg (1901-81) «Vaagaasar Lom 1932» - smalner inn til et elvegjel med store steiner, der bøndene i eldre tid risikerte å bli sittende fast når de trakk høylasset sitt på isen – de ble sittende fast i «klypa». Veien gjennom dalen, fylkesvei 55, er i dag nasjonal turistvei.

Kjell Aukrust var fra Alvdal i Østerdalen, men hadde røtter i Lom; og som grunneier nedla han evig forbud mot råkjøring med radialdekk over sin eiendom, to kvadratcentimeter av Rv55 i Flåklypa-svingen, da han mottok et høytidelig tinglyst skjøte fra Statens vegvesen i 1975.«Ludvigs virkelige Flåklypa», Verdens Gang 2005 Tidligere ordfører i Lom, Jon Kolden, og daværende veisjef i Statens vegvesen i Oppland, Sigmund Vårdal, satte opp skjøtet. Etter Aukrusts død ble det ikke tatt opp hvem som arvet rettighetene, da man satset på at eventuelle arvinger var «fornøyd med tingenes tilstand i Flåklypasvingen».Werner W. Dallawara: «Ikke råkjør i Flåklypasvingen», Nationen 20. desember 2006

I åpningssekvensen til filmen Flåklypa Grand Prix'' beskrives stedet slik: Sjuogtredve mil nordover, litt øst, og oppover, ligger Flåklypa – ei lita fjellbygd under himmelhvelvingen. Sjølberga med både dampysteri og campingplass, lokalavis og egen TV-sender. Fritt for vær og vind, akkurat der morgensola renner opp over Storjuvet, bor sykkelreparatør og bygdeoriginal Reodor Felgen og hans to assistenter.

Se også
Veteranbilløpet Flåklypa Grand Prix

 Referanser 

Kategori:Loms geografi
Kategori:Kjell Aukrust